Կոտայքի մարզկենտրոն Հրազդան քաղաքի բնակիչ Գագիկ Աթասյանը դիմում է ՀՀ գլխավոր դատախազ Արթուր Դավթյանին՝ ակնկալելով իր իրավունքների պաշտպանության ժամանակ արդար քննություն: Armtimes.com-ի հետ զրույցում Աթասյանը պատմեց, որ 2016 թվականին Երեւան քաղաքի Բաղրամյան պողոտայում՝ հենց նախագահական նստավայրի դիմաց, հացադուլ է իրականացրել, որից հետո ոստիկանների կողմից բռնություն է գործադրվել իր նկատմամբ: Հացադուլն, իր իսկ խոսքով, «կաշառակեր դատավորների դեմ էր»: